**Lorenzo Buffon**, nado en Majano, Udine, o 19 de decembro de 1929, é un exfutbolista italiano que xogaba como porteiro. Disputou 277 partidos co AC Milan, e máis tarde xogou tamén no seu máximo rival, o Inter de Milán, así como noutros clubs italianos, gañando cinco títulos da Serie A. Foi 15 veces internacional coa selección italiana, á que capitaneou no Mundial de 1962 en Chile.

Está amplamente considerado como un dos mellores porteiros da súa xeración e un dos mellores porteiros italianos da historia. Foi elixido xunto ao porteiro soviético Lev Iashin, para representar ao equipo das estrelas da FIFA durante a década de 1960.

Traxectoria
-----------

Disputou un total de 365 partidos en 15 tempadas na Serie A, repartidas entre o AC Milan (1949–59), o Genoa (1959–60), o Inter de Milán (1960–63) e a Fiorentina. (1963–64). Comezou a súa carreira no Portogruaro en 1948 antes de fichar polo Milan na tempada seguinte. Co Milán, debutou na Serie A o 15 de xaneiro de 1950, mantendo a portería a cero na vitoria por 1-0 ante a Sampdoria. Xogou 277 partidos co club, e participou na conquista de catro títulos da Serie A e dúas Copas Latinas, a pesar de ter como competencia na portería a Narciso Soldan. Co Milan, alcanzou tamén a final da Copa de Europa de 1957/58 e as semifinais da 1955/56. Con 300 partidos co Milan, é un dos únicos catro porteiros da historia do club que alcanzou este fito, só por detrás de Christian Abbiati (380), Sebastiano Rossi (330) e Dida (302).

Posteriormente xogou unha tempada no Genoa, antes de fichar en 1960 polo rival histórico do Milan, o Inter de Milán, en ambas ocasións como substituto do que foi considerado como o seu máximo rival ao longo da súa carreira: Giorgio Ghezzi. Xogou tres tempadas no Inter de Helenio Herrera, gañando o seu quinto título da Serie A na tempada 1962/63. 

A continuación xogou na Fiorentina e no Ivrea antes de retirarse en 1965. Trala súa retirada do fútbol profesional, traballou como buscador de talentos para o Milan.

Selección nacional
------------------

Foi 15 veces internacional coa selección italiana entre 1958 e 1962. Debutou o 9 de setembro de 1958 nun amigable contra Francia que rematou 2-2. Capitaneou a *azzurra* no Mundial de 1962 en Chile, quedando eliminado na primeira fase.

Vida persoal
------------

É parente do tamén porteiro Gianluigi Buffon, pois é curmán do seu avó. Casou coa actriz e celebridade televisiva Edy Campagnoli, que anteriormente mantivera unha relación co seu rival Giorgio Ghezzi.

Palmarés
--------

**AC Milan**

* **Serie A (4):** 1950/51, 1954/55, 1956/57, 1958/59.
* **Copa Latina (2):** 1951, 1956.

**Inter de Milán**

* **Serie A (1):** 1962/63.

Notas
-----

1. 1 2 3 4  "Lorenzo BUFFON". *magliarossonera.it* (en italiano). Consultado o 13 de marzo de 2022.
2. 1 2 3 4  "Ci ritorni in mente... Lorenzo Buffon". *La Gazzetta dello Sport* (en italiano). 9 de xullo de 2009. Consultado o 13 de marzo de 2022.
3. ↑  "20 anni e 150 in rossonero: Donnarumma da talento a fenomeno, con il Milan nel cuore" (en italiano). 11 de febreiro de 2019. Consultado o 13 de marzo de 2022.
4. ↑  Oliveri, Andrea (9 de setembro de 2010). "Nel 1959 viene deciso lo scambio tra i portieri Ghezzi e Buffon" (en italiano). Consultado o 13 de marzo de 2022.
5. ↑  "Un rossonero da Raccontare… Lorenzo Buffon" (en italiano). 15 de abril de 2011. Consultado o 13 de marzo de 2022.
6. ↑  "Francia - Italia 1958". *italia1910.com* (en italiano). Consultado o 13 de marzo de 2022.
7. ↑  "Convocazioni e presenze in campo". *Federación Italiana de Fútbol* (en italiano). Consultado o 13 de marzo de 2022.
8. ↑  "Il kamikaze Ghezzi e le notti di Cesenatico" (en italiano). 14 de febreiro de 2014. Consultado o 13 de marzo de 2022.

Véxase tamén
------------

### Ligazóns externas

* Lista de partidos internacionais en rsssf.com *(en inglés)*.
* Datos do xogador en national-football-teams.com *(en inglés)*.

| * v
* c
* e
Selección de Italia - Mundial de 1962 |
| --- |
| 
* 1 Buffon (c)
* 2 Losi
* 3 Radice
* 4 Salvadore
* 5 Maldini
* 6 Trapattoni
* 7 Mora
* 8 Maschio
* 9 Altafini
* 10 Sívori
* 11 Menichelli
* 12 Mattrel
* 13 Albertosi
* 14 Rivera
* 15 Sormani
* 16 Robotti
* 17 Pascutti
* 18 David
* 19 Janich
* 20 Tumburus
* 21 Ferrini
* 22 Bulgarelli
* Adestradores: Mazza - Ferrari

 | Italia |

|  |  |
| --- | --- |
| Control de autoridades | 
* Wd: Q452234
* IMDb: nm3965354
* EUfootballInfo: 2832
* FIFA: 47035
* FootballDatabase: 42003
* NFT: 18177
* Transfermarkt: 174157
* Worldfootball: lorenzo-buffon

 |